section_heading: Povijest proizvodnje
paragraph_text: Prva generacija proizvodila se zajedno s Renaultovim i Nissanovim inačicama u General Motorsovoj tvornici u Lutonu u Velikoj Britaniji. Kao i ostali Opelovi modeli, Vivaro se u Velikoj Britaniji prodavao pod značkom Vauxhalla. Vozilo je 2006. godine podvrgnuto laganom redizajnu. Renault Trafic dobio je prozirne umjesto narančastih prednjih pokazivača smjera, dok su prednji pokazivači smjera na Vivaru maknuti s odbojnika i uklopljeni u farove.